text: Boligområde skal videoovervåges
  28 september 2011 kl. 09.57
  Videoovervågning skal dæmme op for hærværk i den almennyttige bebyggelse Korskærparken i Fredericia.
  De 250 beboere er inviteret til beboermøde torsdag aften for at tage stilling til forslaget fra afdelingsbestyrelsen.
  En mindre gruppe utilpassede unge har gennem længere tid begået hærværk og skabt uro i boligområdet.
  Afdelingsformand Steen Knudsen anbefaler forslaget, men han beklager, at det er kommet så vidt.
  - Beboerne er utrygge, og det har vi som boligorganisation pligt til at gøre noget ved, siger han til DR Trekanten.
  